સાડીની શોભા તેના બ્લાઉઝથી જ વધતી હોય છે. જો બ્લાઉઝમાં બૅક ડિઝાઈન, નેક લાઈન, સ્લિવ્સ, ફ્ીટિંગ તેમજ વર્ક વ્યવસ્થિત હોય તો સાડીનો લુક વધી જાય છે. આમ તો સાડીના કપડાં પર બ્લાઉઝની પેટર્નનો આધાર રહેલો હોય છે. શિફોન, સિલ્ક, જોર્જેટ, ક્રેપ વિવિધ ફેબ્રિકની સાડીના બ્લાઉઝની પસંદગી તે પ્રમાણે થતી હોય છે. પહેલાંના જમાનામાં લગ્નપ્રસંગ માટે બંધ ગળાના, પોણિયા, અડધી બાંય કે ફુગ્ગા બાંયનાં બ્લાઉઝ તૈયાર કરાવવામાં આવતાં હતાં. આજે બ્લાઉઝમાં વિવિધ લેટેસ્ટ ડિઝાઈન અને પેટર્ન જેમ કે, શિયર બેઝ પર એમ્બેલિશ્ડ ગિયર કૉલર, બોટ નેક, મલ્ટિ લેયર્ડ ડિટેલિંગવાળાં બ્લાઉઝ, ચંકી મેન્ડેરિન કૉલર, હેવી એમ્બ્રોઇડરી, શિમરી ટ્યૂબ બ્લાઉઝ જોવા મળી રહ્યાં છે. જે બ્લાઉઝને રૉયલ લુક આપે છે.